CELEX: 62021CN0347
Language: et
Date: 2021-06-04 00:00:00
Title: Kohtuasi C-347/21: Eelotsusetaotlus, mille on esitanud Spetsializiran nakazatelen sad (kriminaalasjade erikohus, Bulgaaria) 4. juunil 2021 – kriminaalasi DD süüdistuses

23.8.2021   
            
            
               ET
            
            
               Euroopa Liidu Teataja
            
            
               C 338/12
            
         
      Eelotsusetaotlus, mille on esitanud Spetsializiran nakazatelen sad (kriminaalasjade erikohus, Bulgaaria) 4. juunil 2021 – kriminaalasi DD süüdistuses
      (Kohtuasi C-347/21)
      (2021/C 338/13)
      Kohtumenetluse keel: bulgaaria
      
         Eelotsusetaotluse esitanud kohus
      
      Spetsializiran nakazatelen sad (kriminaalasjade erikohus, Bulgaaria)
      
         Põhikohtuasja pooled
      
      
         Süüdistatav: DD
      
         Eelotsuse küsimused
      
      Kas tagatud on süüdistatavale direktiivi 2016/343 (1) artikli 8 lõikest 1 koostoimes artikli 10 lõikega 1 ja põhjendusega 44 tulenev õigus viibida kohtulikul arutamisel, kui tunnistaja kuulati üle süüdistatava osavõtuta toimunud kohtuistungil, järgmisel kohtuistungil oli süüdistataval aga võimalus seda tunnistajat küsitleda, kuid ta teatas, et tal ei ole küsimusi, või on selleks, et õigus viibida kohtulikul arutamisel oleks tagatud, vajalik selle ülekuulamise täielik kordamine, sealhulgas esimesel ülekuulamisel viibinud poolte esitatud küsimuste kordamine?
      Kas tagatud on direktiivi 2013/48 (2) artikli 3 lõikest 1 koostoimes artikli 12 lõikega 1 tulenev õigus kasutada kaitsjat, kui kaks tunnistajat kuulati üle kahel advokaadi osavõtuta toimunud kohtuistungil, kuid advokaadil oli järgmisel kohtuistungil võimalus mõlemat tunnistajat küsitleda, või on selleks, et õigus kasutada kaitsjat oleks tagatud, vajalik mõlema ülekuulamise täielik kordamine, sealhulgas nende küsimuste kordamine, mille esitasid muud pooled esimesel ülekuulamisel, ja lisaks küsimuste esitamise võimaluse andmine mõlemalt eelnevalt kohtuistungilt puudunud advokaadile?
      
         (1)  Euroopa Parlamendi ja nõukogu 9. märtsi 2016. aasta direktiiv (EL) 2016/343, millega tugevdatakse süütuse presumptsiooni teatavaid aspekte ja õigust viibida kriminaalmenetluses kohtulikul arutelul (ELT 2016, L 65, lk 1).
      
         (2)  Euroopa Parlamendi ja nõukogu 22. oktoobri 2013. aasta direktiiv 2013/48/EL, mis käsitleb õigust kaitsjale kriminaalmenetluses ja Euroopa vahistamismäärusega seotud menetluses ning õigust lasta teavitada vabaduse võtmisest kolmandat isikut ja suhelda vabaduse võtmise ajal kolmandate isikute ja konsulaarasutustega (ELT 2013, L 294, lk 1).